CELEX: 31982D0876
Language: el
Date: 1982-12-09 00:00:00
Title: 82/876/EOK: Απόφαση τής Επιτροπής τής 9ης Δεκεμβρίου 1982 γιά τήν έγκριση προγράμματος γιά τή μεταποίηση καί τήν εμπορία τού σκληρού σίτου στή Σαρδηνία, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31982D0876

82/876/EOK: Απόφαση τής Επιτροπής τής 9ης Δεκεμβρίου 1982 γιά τήν έγκριση προγράμματος γιά τή μεταποίηση καί τήν εμπορία τού σκληρού σίτου στή Σαρδηνία, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 368 της 28/12/1982 σ. 0048 - 0048

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1982  για την έγκριση προγράμματος για τη μεταποίηση και την εμπορία του σκληρού σίτου στη Σαρδηνία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (82/876/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ιταλική κυβέρνηση ανακοίνωσε, στις 18 Αυγούστου 1982, το πρόγραμμα για τη μεταποίηση και την εμπορία του σκληρού σίτου στη Σαρδηνία·  ότι το πρόγραμμα αυτό αφορά τη δημιουργία και τον εκσυγχρονισμό των εγκαταστάσεων αποθεματοποίησης και εμπορίας σκληρού σίτου με σκοπό την προσαρμογή τους στις σύγχρονες απαιτήσεις καθώς και τη βελτίωση του εισοδήματος των παραγωγών· ότι το πρόγραμμα αποτελεί, επομένως, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δόθηκε με την επιφύλαξη της πολιτικής που θα ακολουθήσει η Κοινότητα στον τομέα της μεταποίησης και της εμπορίας των γεωργικών προϊόντων μετά τη λήξη του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία καταδεικνύουν ότι οι στόχοι του άρθρου 1 του κανονισμού μπορούν να επιτευχθούν στον τομέα αυτό· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα για τη μεταποίηση και την εμπορία του σκληρού σίτου στη Σαρδηνία που ανακοινώθηκε από την ιταλική κυβέρνηση στις 18 Αυγούστου 1982, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 9 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.